[bookmark: _Hlk83233890]Tento dokument predstavuje schválené informácie o lieku Upstaza a sú v ňom sledované zmeny od predchádzajúcej procedúry, ktorou boli ovplyvnené informácie o lieku (EMA/VR/0000312499).

Viac informácií nájdete na webovej stránke Európskej agentúry pre lieky: https://www.ema.europa.eu/en/medicines/human/EPAR/Upstaza


















PRÍLOHA I

SÚHRN CHARAKTERISTICKÝCH VLASTNOSTÍ LIEKU

[image: BT_1000x858px]Tento liek je predmetom ďalšieho monitorovania. To umožní rýchle získanie nových informácií o bezpečnosti. Od zdravotníckych pracovníkov sa vyžaduje, aby hlásili akékoľvek podozrenia na nežiaduce reakcie. Informácie o tom, ako hlásiť nežiaduce reakcie, nájdete v časti 4.8.

1.	NÁZOV LIEKU

Upstaza 2,8 × 1011 vektorových genómov (vg)/0,5 ml infúzny roztok


2.	KVALITATÍVNE A KVANTITATÍVNE ZLOŽENIE

2.1	Všeobecný opis

Eladokagen-exuparvovek je liek na génovú terapiu, ktorý exprimuje ľudský enzým dekarboxyláza aromatických L-aminokyselín (hAADC). Je to nereplikujúci sa rekombinantný vektor na báze adeno-asociovaného vírusu sérotypu 2 (AAV2) obsahujúci cDNA ľudského génu dopa-dekarboxylázy (DDC) regulovaného okamžitým-včasným promotérom cytomegalovírusu.

Eladokagen-exuparvovek sa tvorí v ľudských embryonálnych obličkových bunkách technológiou rekombinantnej DNA.

2.2	Kvalitatívne a kvantitatívne zloženie

Každá jednodávková injekčná liekovka obsahuje 2,8 × 1011 vg eladokagen-exuparvoveku v 0,5 ml extrahovateľného roztoku. Každý ml roztoku obsahuje 5,6 × 1011 vg eladokagen-exuparvoveku.

Úplný zoznam pomocných látok, pozri časť 6.1.


3.	LIEKOVÁ FORMA

Infúzny roztok.
[bookmark: _Hlk41316326]Po rozmrazení zo zmrazeného stavu je infúzny roztok číra až mierne nepriehľadná, bezfarebná až svetlo biela tekutina.


4.	KLINICKÉ ÚDAJE

4.1	Terapeutické indikácie

[bookmark: _Hlk29319176][bookmark: _Hlk27548476]Upstaza je indikovaná na liečbu pacientov vo veku 18 mesiacov a starších s klinickou, molekulárnou a geneticky potvrdenou diagnózou deficiencie dekarboxylázy aromatických L-aminokyselín (AADC) so závažným fenotypom (pozri časť 5.1). 
[bookmark: _Hlk43810408]
4.2	Dávkovanie a spôsob podávania

Liečbu má podávať v stredisku špecializovanom na stereotaktické neurochirurgické zákroky kvalifikovaný neurochirurg v riadených aseptických podmienkach.

Dávkovanie

[bookmark: _Hlk29319323]Pacientom sa podá celková dávka 1,8 × 1011 vg štyrmi 0,08 ml (0,45 × 1011 vg) infúziami (dve na každý putamen).
Dávkovanie je rovnaké pre celú populáciu, na ktorú sa vzťahuje indikácia.

Osobitné skupiny pacientov

Pediatrická populácia
Bezpečnosť a účinnosť eladokagen-exuparvoveku u detí mladších ako 18 mesiacov neboli doteraz stanovené. K dispozícii nie sú žiadne údaje.
Skúsenosti u pacientov vo veku 12 rokov a starších sú obmedzené. Bezpečnosť a účinnosť eladokagen-exuparvoveku u týchto pacientov neboli doteraz stanovené. V súčasnosti dostupné údaje sú opísané v časti 5.1. Nie je potrebné zvážiť úpravu dávky.

Porucha funkcie pečene a obličiek
Bezpečnosť a účinnosť eladokagen-exuparvoveku u pacientov s poruchou funkcie pečene a obličiek neboli hodnotené.

Imunogenicita
Nie sú k dispozícii žiadne údaje o bezpečnosti alebo účinnosti u pacientov, ktorých hladiny protilátok proti AAV2 pred liečbou boli > 1:50 (pozri časť 4.4).

Spôsob podávania

[bookmark: _Hlk41317992]Intraputaminálne použitie.

Príprava
Upstaza je sterilný infúzny roztok, ktorý si pred podaním vyžaduje rozmrazenie a prípravu v nemocničnej lekárni.

[bookmark: OLE_LINK6]Podrobné pokyny týkajúce sa prípravy, podávania, opatrení v prípade náhodnej expozície a likvidácie Upstazy, pozri časť 6.6.

[bookmark: _Hlk54619679]Neurochirurgické podanie
Upstaza je injekčná liekovka na jednorazové použitie podávaná obojstrannou intraputaminálnou infúziou počas jedného chirurgického zákroku vo dvoch miestach pri každom putamene. Štyri samostatné infúzie s rovnakým objemom sa podávajú do pravého arteriórneho putamenu, pravého posteriórneho putamenu, ľavého arteriórneho putamenu a do ľavého posteriórneho putamenu.
Pokyny týkajúce sa prípravy infúzneho podávania Upstazy v operačnej sále, pozri časť 6.6.

Cieľové miesta zavedenia infúzie sú definované podľa štandardnej stereotaktickej neurochirurgickej praxe. Upstaza sa podáva ako bilaterálna infúzia (2 infúzie na každý putamen) s intrakraniálnou kanylou. Konečné 4 ciele pri každej trajektórii majú byť definované ako 2 mm dorzálne k (nad) arteriórnym a posteriórnym cieľovým bodom v strednej horizontálnej rovine (obrázok č. 1).

[bookmark: _Ref24648955]Obrázok 1	Štyri cieľové body pri miestach zavedenia infúzie
[image: ][image: ]
· Po dokončení stereotaktickej registrácie je potrebné označiť vstupný bod na lebke. Má sa vytvoriť chirurgický prístup cez kosť lebky a dura mater.

· Infúzna kanyla sa zavedie do určeného bodu v putamene stereotaktickými nástrojmi podľa naplánovaných trajektórií. Upozorňujeme, že pri každom putamene sa zavádza samostatná kanyla a podáva sa samostatná infúzia.

· Upstaza sa podáva infúziou rýchlosťou 0,003 ml/min pri každom z 2 cieľových bodov v každom putamene. V každom putaminálnom mieste sa infúzne podá 0,08 ml Upstazy, čo sú spolu 4 infúzie s celkovým objemom 0,320 ml (alebo 1,8 × 1011 vg).

· [bookmark: _Hlk43119485]Začne sa pri prvom cieľovom mieste, v ktorom sa zavedie kanyla cez vyvŕtaný otvor do putamenu a potom sa pomaly vyťahuje, čím sa distribuuje 0,08 ml Upstazy po naplánovanej trajektórii, aby sa optimalizovala distribúcia po celom putamene.

· Po prvej infúzii sa kanyla vytiahne a znova sa zavedie v ďalšom cieľovom bode, pričom sa zopakuje rovnaký postup pri ďalších 3 cieľových bodoch (anteriórnych a posteriórnych pri každom putamene).

· Po štandardnom neurochirurgickom uzatvorení pacient podstúpi pooperačné zobrazenie mozgu (zobrazovanie magnetickou rezonanciou [MRI, magnetic resonance imaging] alebo počítačovou tomografiou [CT, computerized tomography]) na uistenie sa, že nedošlo k žiadnym komplikáciám (t. j. krvácanie).

· [bookmark: _Hlk54882882]Pacient sa musí zdržiavať v blízkosti nemocnice, v ktorej bol vykonaný zákrok, po dobu minimálne 48 hodín od zákroku. Pacient môže ísť po zákroku domov na odporúčanie ošetrujúceho lekára. Starostlivosť po liečbe musí riadiť neurochirurg a ošetrujúci neurológ. Pacient má podstúpiť kontrolu 7 dní po chirurgickom zákroku na uistenie sa, že nevznikli žiadne komplikácie. Druhá návšteva súvisiaca s ďalším sledovaním sa má uskutočniť o 2 týždne neskôr (t. j. 3 týždne po chirurgickom zákroku) na monitorovanie pooperačného zotavovania sa a výskytu nežiaducich udalostí.

· Pacientom bude ponúknuté zaradenie do registra s cieľom ďalej hodnotiť dlhodobú bezpečnosť a účinnosť liečby v normálnych podmienkach klinickej praxe.

4.3	Kontraindikácie

Precitlivenosť na liečivo (liečivá) alebo na ktorúkoľvek z pomocných látok uvedených v časti 6.1. 

4.4	Osobitné upozornenia a opatrenia pri používaní

Pri príprave a infúznom podávaní Upstazy sa vždy musia používať správne aseptické techniky.

Monitorovanie

U pacientov podstupujúcich génovú terapiu sa musí dôkladne sledovať prípadný výskyt komplikácií súvisiacich so zákrokom, komplikácií súvisiacich s ich základným ochorením a rizík vyplývajúcich z celkovej anestézie v perioperačnom období. U pacientov sa môžu vyskytovať exacerbácie príznakov ich základnej deficiencie AADC v dôsledku chirurgického zákroku a anestézie (pozri časť 4.8).

Autonómne a serotonínergné príznaky AADC môžu pretrvávať po liečbe eladokagen-exuparvovekom.

Sledovateľnosť

Aby sa zlepšila (do)sledovateľnosť biologického lieku, má sa zrozumiteľne zaznamenať názov a číslo šarže podaného lieku.

Imunogenicita

Nie sú k dispozícii skúsenosti s eladokagen-exuparvovekom u pacientov s hladinami protilátok proti AAV2 > 1:50 pred liečbou.

Únik mozgovomiechového moku

K úniku mozgovomiechového moku (cerebrospinal fluid, CSF) dochádza, keď v meningoch obklopujúcich mozog alebo v mieche vznikne trhlina alebo diera, čo umožňuje výtok mozgovomiechového moku. Upstaza sa podáva obojstrannou intraputaminálnou infúziou cez vyvŕtané otvory, preto po operácii môže dôjsť k úniku mozgovomiechového moku. Po podaní infúzie sa má dôkladne sledovať, či u pacientov podstupujúcich liečbu eladokagen-exuparvovekom nedochádza k únikom CSF, najmä v súvislosti s rizikom vzniku meningitídy a encefalitídy.

[bookmark: _Ref390676146][bookmark: _Toc516586206][bookmark: _Hlk54695916]Dyskinéza

[bookmark: _Hlk54695670]Pacienti s deficitom AADC môžu mať z dôvodu chronického nedostatku dopamínu zvýšenú citlivosť na dopamín. Po liečbe eladokagen-exuparvovekom bola u 26/30 pacientov hlásená dyskinéza (pozri časť 4.8). Výskyt dyskinézy je dôsledkom citlivosti na dopamín a vo všeobecnosti sa začne vyskytovať 1 mesiac po podaní génovej terapie a postupne ustupuje počas niekoľkých mesiacov. Udalosti dyskinézy sa riešili v rámci bežnej lekárskej starostlivosti, napríklad antidopamínergnou liečbou (napr. risperidónom) (pozri časť 5.1).

[bookmark: _Hlk48811564][bookmark: _Hlk43977774]Riziko šírenia vírusov

Riziko šírenia sa považuje za nízke z dôvodu veľmi obmedzenej systémovej distribúcie eladokagen-exuparvoveku (pozri časť 5.2). Ako preventívne opatrenie je potrebné pacientov/opatrovateľov poučiť, že majú náležitým spôsobom zaobchádzať s odpadovým materiálom vzniknutým z obväzov a/alebo akýchkoľvek sekrétov (slzy, krv, nazálne sekréty a CSF), čo môže zahŕňať uchovávanie odpadového materiálu v uzavretých vreckách pred ich likvidáciou a nosenie rukavíc, keď pacienti/opatrovatelia vykonávajú preväzy a likvidujú odpad. Tieto opatrenia pri manipulácii sa majú dodržiavať po dobu 14 dní od podania eladokagen-exuparvoveku. Odporúča sa, aby pacienti/opatrovatelia nosili rukavice, keď vykonávajú preväzy a likvidujú odpad, najmä v prípade tehotenstva, dojčenia alebo imunodeficiencie u opatrovateľov.

Darovanie krvi, orgánov, tkanív a buniek

Pacienti liečení Upstazou nesmú darovať krv, orgány, tkanivá ani bunky na transplantáciu.

Obsah sodíka a draslíka

Tento liek obsahuje menej ako 1 mmol sodíka (23 mg) v jednej dávke, t. j. v podstate zanedbateľné množstvo sodíka. 
Tento liek obsahuje menej ako 1 mmol draslíka (39 mg) v jednej dávke, t. j. v podstate zanedbateľné množstvo draslíka.

[bookmark: _Hlk43819695]4.5	Liekové a iné interakcie

Neuskutočnili sa žiadne interakčné štúdie. Neočakáva sa žiadna interakcia z dôvodu veľmi obmedzenej systémovej distribúcie eladokagen-exuparvoveku.

Očkovania
[bookmark: _Hlk43820080]
Neboli hlásené žiadne interakcie medzi všeobecnými očkovaniami a podaním génovej terapie. Poskytovateľ zdravotnej starostlivosti má určiť, či sú potrebné úpravy vakcinačného plánu pacienta.

[bookmark: _Hlk63354004]4.6	Fertilita, gravidita a laktácia

Vzhľadom na nízku systémovú expozíciu a zanedbateľnú biologickú distribúciu do gonád je riziko prenosu v zárodočnej línii nízke.

Gravidita

Nie sú k dispozícii údaje o použití eladokagen-exuparvoveku u gravidných žien. Neboli vykonané štúdie na zvieratách s eladokagen-exuparvovekom zamerané na reprodukciu (pozri časť 5.3).

Dojčenie

Nie je známe, či sa eladokagen-exuparvovek vylučuje do ľudského mlieka.
Eladokagen-exuparvovek sa po intraputaminálnom podaní neabsorbuje systémovo a nepredpokladá sa žiaden účinok na novorodencov/dojčatá.

Fertilita

Nie sú k dispozícii žiadne klinické ani neklinické údaje týkajúce sa účinku eladokagen-exuparvoveku na plodnosť.

4.7	Ovplyvnenie schopnosti viesť vozidlá a obsluhovať stroje

Netýka sa. 

4.8	Nežiaduce účinky

Súhrn profilu bezpečnosti

Informácie o bezpečnosti boli pozorované v 3 nezaslepených klinických skúšaniach, v ktorých bol eladokagen-exuparvovek podávaný 30 pacientom s deficitom AADC vo veku od 19 mesiacov do 8,5 roka v čase podania dávky. Pacienti boli sledovaní po dobu s mediánom 59,3 mesiaca (minimálne 11,8 mesiaca až maximálne 5,7 roka). Dvadsaťsedemšesť pacientov liečených v klinických skúšaniach bolo zaradených do dlhodobého skúšania s ďalším sledovaním. Trvanie ďalšieho sledovania od času podania génovej terapie bolo v rozsahu 27,251,6 až 126,5 mesiaca (približne 2 4,3 až 10,5 roka).
Najčastejšou nežiaducou reakciou bola dyskinéza; bola hlásená u 26 (86,7 %) pacientov a prevládala počas prvých 2 mesiacov po liečbe. 

Tabuľkový zoznam nežiaducich reakcií
[bookmark: _Hlk1491038]
Nežiaduce reakcie sú uvedené v tabuľke č. 1. Nežiaduce reakcie sú uvedené podľa triedy orgánových systémov a frekvencie podľa nasledujúcej konvencie: veľmi časté (≥ 1/10), časté (≥ 1/100 až < 1/10), menej časté (≥ 1/1000 až < 1/100), zriedkavé (≥ 1/10 000 až < 1/1000), veľmi zriedkavé (< 1/10 000), neznáme (z dostupných údajov).

[bookmark: _Ref24647942][bookmark: _Toc504466893][bookmark: _Toc505072441][bookmark: Table11]Tabuľka č. 1	Nežiaduce reakcie vyskytujúce sa u ≥ 2 pacientov v 3 nezaslepených klinických skúšaniach (n = 30)
	Trieda orgánových systémov
	Veľmi časté
	Časté

	Poruchy metabolizmu a výživy
	
	Poruchy prijímania potravy

	Psychické poruchy
	Počiatočná insomnia
	Iritabilita

	Poruchy nervového systému
	Dyskinéza
	

	Poruchy gastrointestinálneho traktu
	
	Salivárna hypersekrécia



Tabuľka č. 2	Nežiaduce reakcie súvisiace s neurochirurgickým zákrokom vyskytujúce sa u ≥ 2 pacientov v 3 nezaslepených klinických skúšaniach (n = 30)
	Kategória nežiaducej reakcie
	Veľmi časté

	Poruchy krvi a lymfatického systému
	Anémia

	Poruchy nervového systému
	Únik mozgovomiechového mokua


a	Môže zahŕňať pseudomeningokélu

Tabuľka č. 3	Nežiaduce reakcie na anestéziu a pooperačné nežiaduce reakcie u ≥ 2 pacientov do ≤ 2 týždňov od podania v 3 nezaslepených klinických skúšaniach (n = 30)
	Kategória nežiaducej reakcie
	Veľmi časté
	Časté

	Infekcie a nákazy
	Zápal pľúc

	Gastroenteritída 

	Poruchy metabolizmu a výživy
	Hypokaliémia
	

	Psychické poruchy
	Iritabilita
	

	Poruchy nervového systému
	
	Dyskinéza 

	Poruchy srdca a srdcovej činnosti
	
	Cyanóza

	Poruchy ciev
	Hypotenzia
	Hypovolemický šok

	Poruchy dýchacej sústavy, hrudníka a mediastína
	
	Respiračné zlyhanie

	Poruchy gastrointestinálneho traktu
	Krvácanie v hornej gastrointestinálnej oblasti, hnačka
	Ulcerácia úst 

	Poruchy kože a podkožného tkaniva
	Dekubitus
	Plienková dermatitída, vyrážka

	Celkové poruchy a reakcie v mieste podania
	Pyrexia
Abnormálne dychové zvuky
	Hypotermia

	Chirurgické a liečebné postupy 
	
	Extrakcia zubu 



Popis vybraných nežiaducich reakcií

Dyskinéza
Prípady dyskinézy boli hlásené u 26 (86,7 %) pacientov (pozri časť 4.4). 
Z 37 prípadov dyskinézy bolo 35 prípadov miernych až stredne závažných a 2 boli závažné. Väčšina prípadov ustúpila približne do 2 mesiacov a všetky ustúpili do 7 mesiacov od nástupu príznakov. Stredná dĺžka času po prepuknutie prípadov dyskinézy bola 25 dní od podania génovej terapie. Prípady dyskinézy boli liečené rutinnou zdravotnou starostlivosťou, ako je antidopaminergná liečba.
Po uvedení lieku na trh boli pozorované prípady dyskinézy, ktoré do ich ústupu trvali dlhšie ako 7 mesiacov.

[bookmark: _Toc516586209]Imunogenicita
[bookmark: _Hlk29326029]Na klinických skúšaniach sa mohli zúčastniť pacienti s titrami protilátok proti AAV2 < 1:1 200. Všetci pacienti, ktorým bol podaný eladokagen-exuparvovek, však mali pred liečbou titre protilátok proti AAV2 najviac 1:50. Po liečbe mala väčšina účastníkov (n = 20) pozitívny výsledok protilátok proti AAV2 najmenej jedenkrát počas prvých 12 mesiacov. Vo všeobecnosti sa hladiny protilátok stabilizovali alebo časom klesli. V žiadnom z týchto klinických skúšaní nebol zavedený špecifický program ďalšieho sledovania na zachytenie možných reakcií imunogenicity, ani nebolo hlásené, že prítomnosť protilátok proti AAV2 v klinických skúšaniach súvisela so zvýšením závažnosti, počtom nežiaducich reakcií ani so znížením účinnosti.
Nie sú k dispozícii skúsenosti s eladokagen-exuparvovekom u pacientov s hladinami protilátok proti AAV2 > 1:50 pred liečbou.
Imunitná odpoveď na transgén a bunková imunitná odpoveď neboli merané.

Únik mozgovomiechového moku
K únikom CSF došlo u troch pacientov, ktorí v klinických skúšaniach dostali eladokagen-exuparvovek. Jeden pacient nahlásil dve samostatné udalosti ako závažné nežiaduce udalosti potenciálne spojené s chirurgickým zákrokom, zatiaľ čo všetky ostatné udalosti boli nezávažné.

Hlásenie podozrení na nežiaduce reakcie

[bookmark: _Hlk80368175][bookmark: _Hlt351112701][bookmark: _Hlt352070183][bookmark: _Hlt352070184][bookmark: _Hlt351121725][bookmark: _Hlt351121726]Hlásenie podozrení na nežiaduce reakcie po registrácii lieku je dôležité. Umožňuje priebežné monitorovanie pomeru prínosu a rizika lieku. Od zdravotníckych pracovníkov sa vyžaduje, aby hlásili akékoľvek podozrenia na nežiaduce reakcie na národné centrum hlásenia uvedené v Prílohe V.

4.9	Predávkovanie

[bookmark: _Hlk54621735][bookmark: _Hlk43822891]Riziko predávkovania je nepravdepodobné vzhľadom na kontrolované a neurochirurgické podanie. Nie sú k dispozícii žiadne klinické skúsenosti s predávkovaním eladokagen-exuparvovekom. V prípade predávkovania sa odporúča symptomatická a podporná liečba, nakoľko ju ošetrujúci lekár považuje za nevyhnutnú. Odporúča sa dôkladné klinické pozorovanie a monitorovanie laboratórnych parametrov (vrátane úplného krvného obrazu s diferenciálnym a komplexným metabolickým panelom) preukazujúcich systémovú imunitnú odpoveď. Pokyny týkajúce sa náhodnej expozície, pozri časť 6.6.


5.	FARMAKOLOGICKÉ VLASTNOSTI

[bookmark: _Hlk54622983][bookmark: _Hlk43823415]5.1 	Farmakodynamické vlastnosti

Farmakoterapeutická skupina: iné liečivá pre tráviaci trakt a metabolizmus, enzýmy; ATC kód: A16AB26 

Mechanizmus účinku

Deficiencia AADC je vrodená chyba biosyntézy neurotransmitera s autozomálnou recesívnou dedičnosťou v géne dopa dekarboxyláza (DDC). Gén DDC kóduje enzým AADC, ktorý konvertuje L-3,4-dihydroxyfenylalanín (L-DOPA) na dopamín. Mutácie v géne DDC vedú k zníženiu alebo absencii aktivity enzýmu AADC, čo spôsobuje zníženie hladín dopamínu a neschopnosť väčšiny pacientov s deficienciou AADC dosiahnuť vývinové míľniky.

Eladokagen-exuparvovek je génová terapia založená na rekombinantnom vektore AAV2 obsahujúcom ľudskú cDNA pre gén DDC. Po infúzii do putamenu liek spôsobuje expresiu enzýmu AADC a následnú tvorbu dopamínu a tým vývin motorickej funkcie u liečených pacientov s deficitom AADC.

[bookmark: _Hlk45111697]Farmakodynamické účinky

Vychytávanie L-6-[18F] fluór-3,4-dihydroxyfenylalanínu (18F-DOPA) v centrálnom nervovom systéme (CNS)
Meranie vychytávania 18F-DOPA v putamene zobrazením pozitrónovou emisnou tomografiou (PET) po liečbe je objektívnym meraním tvorby de novo dopamínu v mozgu a hodnotí úspech a stabilitu transdukcie génu DDC v priebehu času. U väčšiny pacientov sa preukázalo trvalé zvýšenie vychytávania podľa PET. Zvýšenie bolo evidentné už po 6 mesiacoch, ďalej sa zvýšilo v priebehu 12 mesiacov od liečby a udržalo sa podobu najmenej 5 rokov.

Tabuľka č. 4 	Percentuálna zmena oproti východiskovému stavu vo vychytávaní 18F-DOPA po liečbe eladokagen-exuparvovekom (klinické skúšania AADC-010 a AADC-011)
	Časový bod
	12. mesiac (n = 19)
	24. mesiac (n = 17)
	60. mesiac (n = 11)

	% zmena oproti východiskovému stavu vo vychytávaní podľa PET
	220,3
	261,39
	287,88



Klinická účinnosť a bezpečnosť

Účinnosť génovej terapie Upstazou bola hodnotená v 2 klinických skúšaniach (AADC‐010, AADC‐011). Do týchto 2 klinických skúšaní bolo spolu zaradených 22 pacientov so závažnou deficienciou AADC diagnostikovanou zníženou hladinou kyseliny homovanilovej a kyseliny 5-hydroxyindoloctovej a zvýšenými hladinami L-DOPA v CSF, prítomnosťou mutácie génu DDC v oboch alelách a prítomnosťou klinických príznakov deficiencie AADC (vrátane oneskoreného vývinu, hypotónie, dystónie a okulogyrickej krízy [OGC]). Títo pacienti nedosiahli vo východiskovom stave míľniky vývinu motoriky vrátane schopnosti sedieť, stáť alebo chodiť, a to úmerne závažnému fenotypu. Pacienti boli v rámci jedného operačného zákroku liečení celkovou dávkou 1,8 × 1011 vg (N = 13) alebo 2,4 × 1011 vg (N = 9). Výsledné parametre účinnosti a bezpečnosti boli pri porovnaní týchto dvoch dávok podobné.
Údaje po časovom bode v 60. mesiaci v klinickom skúšaní AADC‑010 a v 12. mesiaci v klinickom skúšaní AADC‑011 boli získané v rámci dlhodobého skúšania s ďalším sledovaním AADC-1602 uvedeného nižšie, s dátumom uzavretia získavania údajov 16. júna 2023.
Klinické skúšanie AADC-CU/1601 sa vykonávalo použitím liečby zo staršieho výrobného procesu. Do tohto klinického skúšania bolo zaradených 8 účastníkov a preukázalo podobné výsledky, pričom prínosy pretrvávali až 126,5 mesiaca.

Motorické funkcie
Dosiahnutie motorického míľnika vychádzalo z 2. verzie stupnice na meranie vývinu motoriky (Peabody Developmental Motor Scale, PDMS‐2). PDMS-2 je hodnotenie vývinu motoriky u dieťaťa do vývinového veku 5 rokov, hodnotí hlavné aj jemné motorické schopnosti a obsahuje položky, ktorými sa špecificky zaznamenáva dosiahnutie míľnika motoriky. Položky PDMS-2 na hodnotenie motorických schopností boli vybrané na určenie počtu pacientov, ktorí dosiahli aspoň nasledujúce míľniky motoriky (jednoznačná schopnosť – skóre 2): 1) úplné ovládanie hlavy (sedenie s podporou bedier a držanie vyrovnanej hlavy pri otáčaní hlavy za hračkou počas 8 sekúnd), 2) sedenie bez pomoci (sedenie bez podpory a udržanie rovnováhy v polohe v sede počas 60 sekúnd), 3) státie s pomocou (vykonanie aspoň 4 striedavých krokov buď na mieste, alebo v pohybe dopredu, s rukami hodnotiteľa okolo trupu dieťaťa) a 4) chôdza s pomocou (prejdenie aspoň 2,5 metra striedavými krokmi, pričom hodnotiteľ je za pacientom a dieťa drží iba za jednu ruku).

Tabuľka č. 5 obsahuje súhrn primárnej analýzy hodnotiacej počet pacientov, u ktorých sa preukázalo dosiahnutie kľúčových míľnikov motoriky (jednoznačná schopnosť) po 24 mesiacoch, 60 mesiacoch a 96 mesiacoch od podania génovej terapie.

Liečba eladokagen-exuparvovekom preukázala dosiahnutie míľnikov motoriky pozorovaných už 3 mesiace po chirurgickom zákroku. Dosiahnutie kľúčového míľnika motoriky pokračovalo alebo sa udržalo viac ako 24 mesiacov a až 96 mesiacov, čo zodpovedá 8 rokom ďalšieho sledovania (graf č. 2).

[bookmark: _Ref15367803][bookmark: _Ref22648327][bookmark: _Toc18587352]Tabuľka č. 5	Kumulatívny počet účastníkov, ktorí dosiahli míľniky motoriky podľa PDMS-2 (jednoznačná schopnosť) v 24. mesiaci, 60. mesiaci a 96. mesiaci (klinické skúšania AADC-010, AADC-011 a AADC-1602; N = 22)

	Míľnik motoriky/mesiac
	Počet účastníkov (%)

	
	24. mesiac
	60. mesiac
	96. mesiac

	Úplné ovládanie hlavy
	14 (64)
	176 (773)
	167 (773)

	Sedenie bez pomoci
	11 (50)
	15 (68)
	16 (73)

	Státie s pomocou
	8 (36)
	11 (50)
	11 (50)

	Chôdza s pomocou
	2 (9) 
	6 7 (2732)
	7 9 (3241)



[bookmark: _Ref124512415][bookmark: _Toc124519018][bookmark: _Toc125625007]Graf č. 2	Kumulatívny počet účastníkov, ktorí dosiahli míľnik motoriky (jednoznačná schopnosť) až po  96. mesiac (klinické skúšania AADC-010, AADC-011 a AADC-1602)
[image: ]



Celkové skóre v PDMS-2
[bookmark: _Toc516586230]Celkové skóre v PDMS-2 bolo počas klinických skúšaní merané ako sekundárny koncový ukazovateľ. Maximálne skóre v PDMS-2 sú 450 – 482 v závislosti od veku (< 12 mesiacov alebo > 12 mesiacov).Všetci účastníci liečení eladokagen-exuparvovekom vykazovali nárast strednej hodnoty celkového skóre dosiahnutého v PDMS-2 v priebehu času oproti východiskovej hodnote, pričom niektoré prínosy boli pozorované už po 3 mesiacoch (graf č. 3). V časovom bode 24 mesiacov bola Sstredná hodnota najmenších štvorcov (LS) zmeny oproti východiskovému stavu v celkovom skóre v PDMS-2 bola 77,9 bodu v časovom bode 12 mesiacov, 111,6 bodu v časovom bode 24 mesiacov, 138,2 bodu v časovom bode 60 mesiacov a 144,3 bodu v časovom bode 96 mesiacov111,2 bodu. K zlepšeniu celkového skóre v PDMS-2 oproti východiskovému stavu došlo už 12 mesiacov po liečbe (77,6 bodu) a udržalo sa po dobu 60 mesiacov (139,0 bodu) a 96 mesiacov (141,6). U pacientov, ktorým bol podávaný eladokagen-exuparvovek v mladšom veku, sa preukázala rýchlejšia odpoveď na liečbu a dosiahli vyššiu konečnú úroveň.
[bookmark: _Ref16494006][bookmark: _Toc18602748]Graf č. 3	Stredná hodnota celkového skóre dosiahnutého v PDMS-2 podľa návštevy – až po 96. mesiac (klinické skúšania AADC-010, AADC-011 a AADC-1602; N = 22)
[image: ]
[bookmark: _Toc516586232]
Nasledujúce údaje boli získané ako sekundárne koncové ukazovatele v klinických skúšaniach.

Kognitívne a komunikačné schopnosti
V skúšaniach AADC-10 a AADC-11 sa použila stupnica Bayley-III, štandardné hodnotenie kognitívnych funkcií, reči a motorického vývinu u dojčiat a batoliat (vo veku od 1 do 42 mesiacov), na hodnotenie kognitívnych funkcií a rečového vývinu. Vedľajšia stupnica reči pozostáva z receptívnej a expresívnej komunikácie.

V priebehu času všetci účastníci preukázali postupné a trvalé zvýšenie strednej hodnoty skóre kognitívnych funkcií a celkového skóre dosiahnutého v reči, ktoré je kombináciou skóre z receptívnej a expresívnej komunikácie. Stredná hodnota hrubého celkového skóre na vedľajšej stupnici kognitívnych funkcií vo východiskovom stave bola 12,41 (N = 22). Stredná hodnota LS zmeny oproti východiskovému stavu pre skóre kognitívnych funkcií sa zvýšila naz 12,3 4 v 12. mesiaci, na 16,4 5 v 24. mesiaci, na a 23,6 3 v 60. mesiaci a na 25,0 v 96. mesiaci. Stredná hodnota hrubého celkového skóre na vedľajšej stupnici reči vo východiskovom stave bola 18,09 (N = 22). Stredná hodnota LS zmeny oproti východiskovému stavu pre celkové skóre dosiahnuté v reči sa zvýšila nazo 7,96 v 12. mesiaci, na 10,41 v 24. mesiaci, na 14,915,0 v 60. mesiaci a na 17,8 v 96. mesiaci.

Telesná hmotnosť
U osemnástich z 19 účastníkov (95 %) sa udržala (47 %, 9 účastníkov) alebo zvýšila (47 %, 9 účastníkov) telesná hmotnosť v priebehu 12-mesačného obdobia na základe tabuľky nárastu podľa pohlavia a veku.

[bookmark: OLE_LINK2]Ochabnutosť (hypotónia), dystónia končatín, dystónia vyvolaná stimulom
Po génovej terapii sa percento účastníkov s príznakmi ochabnutosti (hypotónie) znížilo z 80,0 % vo východiskovom stave (N = 20) na 41,2 % v 12. mesiaci (N = 17). U žiadneho účastníka sa nevyskytla dystónia končatín v 12. mesiaci po liečbe v porovnaní so 70 % účastníkov vo východiskovom stave (N = 20).

Epizódy OGC
Po génovej terapii sa v priebehu času až po 12. mesiac po liečbe zredukovala a udržala dĺžka trvania epizód OGC. Stredná hodnota času pri OGC bola 11,90 hodiny/týždenne vo východiskovom stave (N = 21). Po liečbe sa tento čas skrátil o 1,39 hodiny týždenne do 3. mesiaca (N = 19) a o 4,82 hodiny týždenne do 12. mesiaca (N = 6).

Stupeň účinku eladokagen-exuparvoveku na autonómne príznaky deficiencie AADC nebol systematicky hodnotený.

Mimoriadne okolnosti

Tento liek bol registrovaný za tzv. mimoriadnych okolností. To znamená, že pre zriedkavosť výskytu ochorenia nebolo možné získať všetky informácie o tomto lieku. Európska agentúra pre lieky každý rok posúdi nové dostupné informácie o tomto lieku a tento súhrn charakteristických vlastností lieku bude podľa potreby aktualizovať.

[bookmark: _Hlk28980944]5.2	Farmakokinetické vlastnosti

Neuskutočnili sa žiadne farmakokinetické štúdie eladokagen-exuparvoveku. Eladokagen-exuparvovek sa podáva infúziou priamo do mozgu a nepreukázalo sa, že sa distribuuje mimo CNS.

Distribúcia
Biologická distribúcia vírusového vektora AAV2‐hAADC v krvi a v moči bola meraná u účastníkov analýzou validovaného kvantitatívneho testu polymerázovej reťazovej reakcie v reálnom čase. U jedného účastníka liečeného eladokagen-exuparvovekom sa v 6. mesiaci zistila v moči veľmi nízka hladina, omnoho nižšia ako liečebné koncentrácie.

[bookmark: _Hlk54624367]5.3	Predklinické údaje o bezpečnosti

Neuskutočnili sa žiadne štúdie na zvieratách na vyhodnotenie účinkov eladokagen-exuparvoveku na karcinogenézu, mutagenézu alebo poškodenie plodnosti. V štúdiách na zvieratách neboli pozorované žiadne toxikologické účinky na reprodukčné orgány samcov ani samíc.

U potkanov sa po dobu 6 mesiacov po bilaterálnej infúzii do putamenu nepreukázala žiadna toxicita pri dávkach 21-krát vyšších než liečebná dávka u ľudí vo vg na jednotku hmotnosti mozgu (g).

Štúdie na potkanoch nepreukázali žiadne šírenie vírusov v krvi ani v systémových tkanivách mimo kompartmentu CNS s výnimkou CSF v 7. deň, v ktorom bolo pozitívne (kópie/μg DNA) v 6-mesačnej toxikologickej štúdii. Pri testovaní v nasledujúcich časových bodoch (30. deň, 90. deň a 180. deň) boli všetky vzorky negatívne.


6.	FARMACEUTICKÉ INFORMÁCIE

6.1	Zoznam pomocných látok

Chlorid draselný 
Chlorid sodný 
Dihydrogénfosforečnan draselný 
Hydrogénfosforečnan disodný
Poloxamér 188
Voda na injekcie

6.2	Inkompatibility

Nevykonali sa žiadne štúdie kompatibility, preto sa tento liek nesmie miešať s inými liekmi.

[bookmark: _Hlk54624494]6.3	Čas použiteľnosti

[bookmark: _Hlk27060476]Neotvorená zmrazená injekčná liekovka

5 rokov

Po rozmrazení a otvorení

[bookmark: _Hlk43828372]Po rozmrazení sa liek nesmie znovu zmrazovať.
Naplnená injekčná striekačka pripravená v aseptických podmienkach na podanie v mieste chirurgického zákroku sa musí ihneď použiť. Ak sa nepoužije ihneď, môže sa uchovávať pri izbovej teplote (nižšej ako 25 °C) a použiť do 6 hodín od začatia rozmrazovania lieku.

6.4	Špeciálne upozornenia na uchovávanie

Uchovávajte a prepravujte v mraze pri teplote ≤ –65 °C. 
[bookmark: _Hlk41322145]Injekčnú liekovku uchovávajte vo vonkajšom obale.
Podmienky na uchovávanie po rozmrazení a otvorení lieku, pozri časť 6.3.

6.5	Druh obalu a obsah balenia

Injekčná liekovka z borokremičitého skla typu I s chlórbutylovou zátkou s potiahnutou silikónom s vrchným zapečením hliníkovým/plastovým uzáverom.

Veľkosť balenia po jednej injekčnej liekovke.

[bookmark: _Hlk54625283][bookmark: OLE_LINK1]6.6	Špeciálne opatrenia na likvidáciu a iné zaobchádzanie s liekom

Každá injekčná liekovka je určená len na jedno použitie. Tento liek sa má podávať len ventrikulárnou kanylou SmartFlow.

Opatrenia pred zaobchádzaním alebo podaním lieku

Tento liek obsahuje geneticky modifikovaný vírus. Počas prípravy, podávania alebo likvidácie pri zaobchádzaní s eladokagen-exuparvovekom a materiálmi, ktoré boli v kontakte s týmto roztokom (pevný a tekutý odpad), je potrebné používať osobné ochranné prostriedky (vrátane plášťa, ochranných okuliarov, rúška a rukavíc). 

Rozmrazovanie v nemocničnej lekárni

· Upstaza sa dodá do lekárne v zmrazenom stave a musí sa uchovávať vo vonkajšom obale pri teplote ≤ –65 °C až do prípravy na použitie. 
· S Upstazou sa má zaobchádzať aseptickým spôsobom v sterilných podmienkach. 
· Zmrazenú injekčnú liekovku Upstaza nechajte rozmraziť vo zvislej polohe pri izbovej teplote, kým sa obsah úplne nerozmrazí. Injekčnú liekovku opatrne prevráťte približne 3-krát. NEPRETREPÁVAJTE. 
· Po premiešaní Upstazu skontrolujte. Ak sú prítomné viditeľné častice, zákal alebo zmena farby, liek nepoužívajte. 

Príprava pred podaním

· Preneste injekčnú liekovku, striekačku, ihlu, uzáver striekačky, sterilné vaky alebo sterilné obaly v súlade s nemocničným postupom prenášania a používania naplnenej striekačky v naplánovanej chirurgickej miestnosti a označenia do mikrobiologickej bezpečnostnej skrinky (Biological Safety Cabinet, BSC). Pri práci s BSC používajte sterilné rukavice a iné osobné ochranné prostriedky (vrátane plášťa, ochranných okuliarov a rúška) podľa bežného postupu.
· Otvorte 1 ml alebo 5 ml striekačku [1 ml alebo 5 ml polypropylénové striekačky s elastomérovým piestom neobsahujúcim latex s vrstvou silikónového oleja zdravotníckej kvality] a označte ju ako striekačku naplnenú liekom podľa lekárenského postupu a miestnych predpisov. 
· Na striekačku nasaďte filtračnú ihlu veľkosti 18 alebo 19 [1,5-palcová 5-μm filtračná ihla z nehrdzavejúcej ocele veľkosti 18 alebo 19].
· Natiahnite celý objem injekčnej liekovky Upstaza do striekačky. Prevráťte injekčnú liekovku a striekačku a podľa potreby čiastočne vytiahnite alebo nakloňte ihlu, aby ste natiahli maximálne množstvo lieku.
· Do striekačky natiahnite vzduch, aby sa v ihle nenachádzal liek. Opatrne vyberte ihlu z 1 ml alebo 5 ml striekačky obsahujúcej Upstazu. Zo striekačky vytlačte vzduch, aby v nej nebola žiadna vzduchová bublina, a potom ju uzavrite uzáverom striekačky.
· Striekačku zabaľte do jedného sterilného plastového vrecka (alebo do niekoľkých vreciek podľa štandardného nemocničného postupu) a vložte ju do vhodnej sekundárnej nádoby (napr. do pevného plastového chladiaceho boxu) na doručenie do chirurgickej miestnosti pri izbovej teplote. Striekačka sa má začať používať (t. j. pripojenie striekačky k pumpe striekačky a začatie plnenia kanyly) do 6 hodín od začatia rozmrazovania lieku. 

Podávanie v chirurgickej miestnosti

· Pevne pripojte striekačku obsahujúcu Upstazu k ventrikulárnej kanyle SmartFlow. 
· Nasaďte striekačku s Upstazou do infúznej pumpy striekačky kompatibilnej s 1 ml alebo 5 ml striekačkou. Pumpujte Upstazu infúznou pumpou rýchlosťou 0,003 ml/min., kým na hrote ihly nebude vidno prvú kvapku Upstazy. Prestaňte a počkajte, kým nebudete pripravený/á na infúzne podávanie.

Opatrenia vzťahujúce sa na likvidáciu a náhodnú expozíciu lieku

· [bookmark: _Hlk28981083]Je potrebné vyhnúť sa náhodnému vystaveniu sa eladokagen-exuparvoveku vrátane kontaktu s kožou, očami a sliznicami. 
· V prípade kontaktu s kožou sa postihnutá oblasť musí dôkladne umývať mydlom a vodou po dobu najmenej 5 minút. V prípade kontaktu s očami sa postihnutá oblasť musí dôkladne oplachovať vodou po dobu najmenej 5 minút. 
· V prípade poranenia pichnutím sa ihlou postihnutá oblasť sa musí dôkladne umyť mydlom a vodou a/alebo vyčistiť dezinfekčným prostriedkom.
· Všetok nepoužitý eladokagen-exuparvovek alebo odpad vzniknutý z lieku sa má zlikvidovať v súlade s miestnymi požiadavkami na likvidáciu farmaceutického odpadu. Prípadné vyliatie sa musí utrieť absorpčnou gázou, vydezinfikovať bieliacim roztokom a utrieť alkoholovými tampónmi.
· Po podaní sa riziko šírenia považuje za nízke. Odporúča sa poučiť opatrovateľov a rodiny pacientov o správnych preventívnych opatreniach pri manipulácii s telesnými tekutinami a odpadom pacienta, ktoré musia dodržiavať po dobu 14 dní od podania eladokagen-exuparvoveku (pozri časť 4.4).

B.	PODMIENKY ALEBO OBMEDZENIA TÝKAJÚCE SA VÝDAJA A POUŽITIA

C.	ĎALŠIE PODMIENKY A POŽIADAVKY REGISTRÁCIE

D.	PODMIENKY ALEBO OBMEDZENIA TÝKAJÚCE SA BEZPEČNÉHO A ÚČINNÉHO POUŽÍVANIA LIEKU

E.	OSOBITNÉ POŽIADAVKY NA SPLNENIE POSTREGISTRAČNÝCH OPATRENÍ PRI REGISTRÁCII ZA MIMORIADNYCH OKOLNOSTÍ
A. 
VÝROBCA BIOLOGICKÉHO LIEČIVA A VÝROBCA ZODPOVEDNÝ ZA UVOĽNENIE ŠARŽE

Názov a adresa výrobcu biologického liečiva

MassBiologics South Coast
1240 Innovation Way
Fall River
MA 02720
Spojené štáty americké

Názov a adresa výrobcu zodpovedného za uvoľnenie šarže

Almac Pharma Services (Ireland) Limited 
Finnabair Industrial Estate
Dundalk, Co. Louth, A91 P9KD
Írsko


B. PODMIENKY ALEBO OBMEDZENIA TÝKAJÚCE SA VÝDAJA A POUŽITIA

Výdaj lieku je viazaný na lekársky predpis s obmedzením predpisovania (pozri Prílohu I: Súhrn charakteristických vlastností lieku, časť 4.2).


C. ĎALŠIE PODMIENKY A POŽIADAVKY REGISTRÁCIE

· Periodicky aktualizované správy o bezpečnosti (Periodic safety update reports, PSUR)

Požiadavky na predloženie PSUR tohto lieku sú stanovené v zozname referenčných dátumov Únie (zoznam EURD) v súlade s článkom 107c ods. 7 smernice 2001/83/ES a všetkých následných aktualizácií uverejnených na európskom internetovom portáli pre lieky.

Držiteľ rozhodnutia o registrácii predloží prvú PSUR tohto lieku do 6 mesiacov od registrácie.


D. PODMIENKY ALEBO OBMEDZENIA TÝKAJÚCE SA BEZPEČNÉHO A ÚČINNÉHO POUŽÍVANIA LIEKU

· Plán riadenia rizík (RMP)

Držiteľ rozhodnutia o registrácii vykoná požadované činnosti a zásahy v rámci dohľadu nad liekmi, ktoré sú podrobne opísané v odsúhlasenom RMP predloženom v module 1.8.2 registračnej dokumentácie a vo všetkých ďalších odsúhlasených aktualizáciách RMP.

Aktualizovaný RMP je potrebné predložiť: 
· na žiadosť Európskej agentúry pre lieky,
· vždy v prípade zmeny systému riadenia rizík, predovšetkým v dôsledku získania nových informácií, ktoré môžu viesť k výraznej zmene pomeru prínosu a rizika, alebo v dôsledku dosiahnutia dôležitého medzníka (v rámci dohľadu nad liekmi alebo minimalizácie rizika).

· Nadstavbové opatrenia na minimalizáciu rizika

Pred uvedením Upstazy na trh v každom členskom štáte sa držiteľ rozhodnutia o registrácii musí s vnútroštátnym kompetentným orgánom dohodnúť na obsahu a formáte vzdelávacích materiálov (t. j. Príručka ku chirurgickému zákroku a Príručka pre lekáreň) vrátane spôsobu komunikácie a distribúcie, ako aj ďalších aspektov programu. 

Držiteľ rozhodnutia o registrácii musí zabezpečiť, aby sa Upstaza distribuovala do vybraných liečebných stredísk, ktoré podávajú tento liek a v ktorých kvalifikovaný personál dostal vzdelávacie materiály vrátane Príručky ku chirurgickému zákroku a Príručky pre lekáreň.

Liečebné strediská budú vybrané na základe nasledujúcich kritérií: 
· Prítomnosť alebo pričlenenosť neurochirurga so skúsenosťami so stereotaktickými neurochirurgickými zákrokmi a schopnosťou podávať Upstazu; 
· Prítomnosť klinickej lekárne, ktorá je schopná manipulovať s liekmi a pripravovať lieky génovej terapie na báze adenoasociovaného vírusu;
· Mrazničky s mimoriadne nízkou teplotou (≤ –65 °C) dostupné v liečebnom stredisku na uchovávanie liečby. 

Takisto je potrebné poskytnúť školenie a pokyny týkajúce sa bezpečnej manipulácie a likvidácie použitých materiálov v intervale 14 dní od podania lieku spolu s informáciami o vylúčení z darovania krvi, orgánov, tkanív a buniek na transplantáciu po podaní Upstazy.

Kvalifikovaný personál (t. j. neurológovia, neurochirurgovia a lekárnici) v liečebných strediskách musí mať k dispozícii vzdelávacie materiály vrátane nasledovných: 
· Schválený Súhrn charakteristických vlastností lieku.
· Chirurgické vzdelávanie k podávaniu Upstazy vrátane opisu požadovaného vybavenia a materiálov a postupov potrebných na vykonanie stereotaktického podania Upstazy. Príručka ku chirurgickému zákroku na podanie Upstazy má zabezpečiť správne používanie lieku, aby sa minimalizovali riziká súvisiace s postupom podávania vrátane úniku mozgovomiechového moku.
· Vzdelávanie pre lekárne vrátane informácií o prijatí, uchovávaní, výdaji, príprave, vrátení a/alebo zlikvidovaný Upstazy a inventarizácii lieku.

Pred naplánovaním zákroku zástupca spoločnosti PTC Therapeutics spolu s neurochirurgom skontroluje Príručku ku chirurgickému zákroku na podanie Upstazy a spolu s lekárnikom skontroluje Príručku pre lekáreň. 

Pacientom a ich opatrovateľom majú byť poskytnuté nasledujúce materiály vrátane týchto: 
· Písomná informácia pre používateľa, ktorá má byť k dispozícii aj v alternatívnych formátoch (vrátane zväčšeného písma a zvukového súboru). 
· Karta s upozorneniami pre pacienta, ktorá má
· zdôrazniť preventívne opatrenia na minimalizáciu rizika šírenia. 
· zdôrazniť dôležitosť kontrolných návštev a hlásenia vedľajších účinkov lekárovi pacienta. 
· informovať zdravotníckych pracovníkov, že pacientovi bola podaná génová terapia a že je dôležité hlásiť nežiaduce udalosti. 
· poskytovať kontaktné údaje na hlásenie nežiaducich udalostí. 


E. OSOBITNÉ POŽIADAVKY NA SPLNENIE POSTREGISTRAČNÝCH OPATRENÍ PRI REGISTRÁCII ZA MIMORIADNYCH OKOLNOSTÍ

Táto registrácia bola schválená za mimoriadnych okolností, a preto má podľa článku 14 ods. 8 nariadenia (ES) 726/2004 držiteľ rozhodnutia o registrácii do určeného termínu vykonať nasledujúce opatrenia:

	[bookmark: _Hlk54962190]Popis
	Termín vykonania

	Klinické skúšanie AADC-1602 (Ďalšie sledovanie v klinických skúšaniach)
S cieľom ďalej charakterizovať dlhodobú bezpečnosť a účinnosť Upstazy u pacientov s deficienciou dekarboxylázy aromatických L-aminokyselín (AADC) a so závažným fenotypom, má držiteľ rozhodnutia o registrácii predložiť výsledky klinického skúšania AADC-1602, 10-ročného ďalšieho sledovania u populácie pacientov zaradených do klinického skúšania AADC-CU/1601, AADC-010 a AADC-011.

	Každoročné predloženie pri každom ročnom predĺžení registrácie 

Záverečná správa: december 2032

	Klinické skúšanie PTC-AADC-MA-406 (klinické skúšanie na základe registra) 
S cieľom ďalej charakterizovať dlhodobú bezpečnosť a účinnosť Upstazy u pacientov s deficienciou dekarboxylázy aromatických L-aminokyselín (AADC) a so závažným fenotypom, má držiteľ rozhodnutia o registrácii vykonať a predložiť výsledky klinického skúšania PTC-AADC-MA-406, observačného, multicentrického a dlhodobého klinického skúšania u pacientov liečených globálne komerčným produktom, na základe údajov z registra a v súlade so schváleným protokolom.

	Každoročné predloženie pri každom ročnom predĺžení registrácie 































PRÍLOHA III

OZNAČENIE OBALU A PÍSOMNÁ INFORMÁCIA PRE POUŽÍVATEĽA

























A. OZNAČENIE OBALU


ÚDAJE, KTORÉ MAJÚ BYŤ UVEDENÉ NA VONKAJŠOM OBALE

ŠKATUĽA


1.	NÁZOV LIEKU

Upstaza 2,8 × 1011 vektorových genómov/0,5 ml infúzny roztok
eladokagen-exuparvovek


2.	LIEČIVO (LIEČIVÁ)

[bookmark: _Hlk13842179]Každý 0,5 ml roztoku obsahuje 2,8 × 1011 vektorových genómov eladokagen-exuparvoveku


3.	ZOZNAM POMOCNÝCH LÁTOK

Pomocné látky: chlorid draselný, chlorid sodný, dihydrogénfosforečnan draselný, hydrogénfosforečnan disodný, poloxamér 188, voda na injekcie. Ďalšie informácie pozri v písomnej informácii pre používateľa.


4.	LIEKOVÁ FORMA A OBSAH

Infúzny roztok
1 injekčná liekovka 


5.	SPÔSOB A CESTA (CESTY) PODÁVANIA

Na jednorazové podanie obojstrannou intraputaminálnou infúziou vo dvoch miestach pri každom putamene.
[bookmark: _Hlk13841885]Pred použitím si prečítajte písomnú informáciu pre používateľa.
Intraputaminálne použitie.


6.	ŠPECIÁLNE UPOZORNENIE, ŽE LIEK SA MUSÍ UCHOVÁVAŤ MIMO DOHĽADU A DOSAHU DETÍ


7.	INÉ ŠPECIÁLNE UPOZORNENIE (UPOZORNENIA), AK JE TO POTREBNÉ

[bookmark: _Hlk13842076]Len na jednorazové použitie.


8.	DÁTUM EXSPIRÁCIE

EXP 


9.	ŠPECIÁLNE PODMIENKY NA UCHOVÁVANIE

Uchovávajte a prepravujte v mraze pri teplote ≤ –65 °C.
[bookmark: _Hlk62116423]Injekčnú liekovku uchovávajte vo vonkajšom obale.
[bookmark: _Hlk13842043]Po rozmrazení použite injekčnú liekovku do 6 hodín. Nezmrazujte znova.


10.	ŠPECIÁLNE UPOZORNENIA NA LIKVIDÁCIU NEPOUŽITÝCH LIEKOV ALEBO ODPADOV Z NICH VZNIKNUTÝCH, AK JE TO VHODNÉ

[bookmark: _Hlk13842013]Nepoužitý liek zlikvidujte.
Tento liek obsahuje geneticky modifikovaný vírus.
Nepoužitý liek sa musí zlikvidovať v súlade s miestnymi predpismi týkajúcimi sa farmaceutického odpadu.


11.	NÁZOV A ADRESA DRŽITEĽA ROZHODNUTIA O REGISTRÁCII

PTC Therapeutics International Limited 
70 Sir John Rogerson's Quay
Dublin 2
Írsko


12.	REGISTRAČNÉ ČÍSLO (ČÍSLA) 

[bookmark: _Hlk13841969]EU/1/22/1653/001 


13.	ČÍSLO VÝROBNEJ ŠARŽE

Č. šarže


14.	ZATRIEDENIE LIEKU PODĽA SPÔSOBU VÝDAJA


15.	POKYNY NA POUŽITIE


16.	INFORMÁCIE V BRAILLOVOM PÍSME

Zdôvodnenie neuvádzať informáciu v Braillovom písme sa akceptuje.


17.	ŠPECIFICKÝ IDENTIFIKÁTOR – DVOJROZMERNÝ ČIAROVÝ KÓD

Dvojrozmerný čiarový kód so špecifickým identifikátorom.



18.	ŠPECIFICKÝ IDENTIFIKÁTOR – ÚDAJE ČITATEĽNÉ ĽUDSKÝM OKOM

PC 
SN 
NN 


MINIMÁLNE ÚDAJE, KTORÉ MAJÚ BYŤ UVEDENÉ NA MALOM VNÚTORNOM OBALE

INJEKČNÁ LIEKOVKA


1.	NÁZOV LIEKU A CESTA (CESTY) PODÁVANIA

Upstaza 2,8 × 1011 vg/0,5 ml infúzny roztok
eladokagen-exuparvovek
Intraputaminálne použitie


2.	SPÔSOB PODÁVANIA


3.	DÁTUM EXSPIRÁCIE

EXP


4.	ČÍSLO VÝROBNEJ ŠARŽE

Č. šarže


5.	OBSAH V HMOTNOSTNÝCH, OBJEMOVÝCH ALEBO KUSOVÝCH JEDNOTKÁCH

0,5 ml 


6.	INÉ




























B. PÍSOMNÁ INFORMÁCIA PRE POUŽÍVATEĽA
[bookmark: _Hlk63076202]
Písomná informácia pre používateľa

Upstaza 2,8 × 1011 vektorových genómov/0,5 ml infúzny roztok
Eladokagen-exuparvovek

[image: BT_1000x858px]Tento liek je predmetom ďalšieho monitorovania. To umožní rýchle získanie nových informácií o bezpečnosti. Môžete prispieť tým, že nahlásite akékoľvek vedľajšie účinky, ak sa u vás alebo u vášho dieťaťa vyskytnú. Informácie o tom, ako hlásiť vedľajšie účinky, nájdete na konci časti 4.

Pozorne si prečítajte celú písomnú informáciu predtým, ako vám alebo vášmu dieťaťu podajú tento liek, pretože obsahuje dôležité informácie.
· Túto písomnú informáciu si uschovajte. Možno bude potrebné, aby ste si ju znova prečítali. 
· Ak máte akékoľvek ďalšie otázky, obráťte sa na vášho lekára alebo zdravotnú sestru.
· Ak sa u vás alebo u vášho dieťaťa vyskytne akýkoľvek vedľajší účinok, obráťte sa na vášho lekára alebo zdravotnú sestru. To sa týka aj akýchkoľvek vedľajších účinkov, ktoré nie sú uvedené v tejto písomnej informácii. Pozri časť 4.

V tejto písomnej informácii sa dozviete

1.	Čo je Upstaza a na čo sa používa 
2.	Čo potrebujete vedieť predtým, ako vám alebo vášmu dieťaťu podajú Upstazu 
3.	Ako sa Upstaza podá vám alebo vášmu dieťaťu 
4.	Možné vedľajšie účinky 
5.	Ako sa Upstaza uchováva 
6.	Obsah balenia a ďalšie informácie


1.	Čo je Upstaza a na čo sa používa

Čo je Upstaza
Upstaza je liek na génovú terapiu, ktorý obsahuje liečivo eladokagen-exuparvovek.

Na čo sa Upstaza používa
Upstaza sa používa na liečbu pacientov vo veku 18 mesiacov a starších s nedostatkom bielkoviny nazývanej dekarboxyláza aromatických L-aminokyselín (AADC). Táto bielkovina je nevyhnutná na tvorbu určitých látok, ktoré nervový systém organizmu potrebuje na správne fungovanie. 

Nedostatok AADC je dedičné ochorenie spôsobené mutáciou (zmenou) génu, ktorý riadi tvorbu AADC (takisto sa nazýva dopa dekarboxyláza alebo DDC gén). Toto ochorenie zabraňuje vývinu nervového systému dieťaťa, čo znamená, že mnohé telesné funkcie sa v detstve nevyvíjajú správne vrátane pohybu, jedenia, dýchania, reči a duševných schopností.

Ako Upstaza účinkuje
Liečivo Upstazy, eladokagen-exuparvovek, je druh vírusu nazývaný adeno-asociovaný vírus, ktorý bol upravený tak, aby obsahoval kópiu génu DDC, ktorý funguje správne. Upstaza sa podáva infúziou (kvapkaním) do oblasti mozgu nazývanej putamen, v ktorej sa tvorí AADC. Adeno-asociovaný vírus umožňuje génu DDC preniknúť do mozgových buniek. Týmto spôsobom Upstaza umožňuje bunkám tvoriť AADC, aby si telo mohlo vytvárať látky, ktoré potrebuje nervový systém. 

Adeno-asociovaný vírus používaný ako nosič génu nespôsobuje u ľudí ochorenie. 


2.	Čo potrebujete vedieť predtým, ako vám alebo vášmu dieťaťu podajú Upstazu 

Vám alebo vášmu dieťaťu nepodajú Upstazu:
–	ak ste vy alebo je vaše dieťa alergické na eladokagen-exuparvovek alebo na ktorúkoľvek z ďalších zložiek tohto lieku (uvedených v časti 6). 

[bookmark: _Hlk48811383]Upozornenia a opatrenia 
· Mierne alebo stredne závažné neovládateľné trhavé pohyby (nazývané aj dyskinéza) alebo poruchy spánku (nespavosť) sa môžu vyskytnúť alebo zhoršiť 1 mesiac po liečbe Upstazou a môžu pretrvávať niekoľko mesiacov. Váš lekár rozhodne, či vy potrebujete alebo vaše dieťa potrebuje liečbu na tieto účinky. 
· Lekár bude sledovať u vás alebo u vášho dieťaťa prípadné komplikácie liečby Upstazou, akými sú únik tekutiny okolo mozgu, meningitída alebo encefalitída. 
· Niekoľko dní po chirurgickom zákroku bude lekár sledovať u vás alebo u vášho dieťaťa prípadné komplikácie spôsobené chirurgickým zákrokom, ochorením a celkovou anestéziou. Niektoré príznaky ochorenia môžu počas tohto obdobia zosilnieť.
· Niektoré špecifické príznaky nedostatku AADC môžu pretrvávať po liečbe. K príkladom takýchto príznakov môže patriť vplyv na náladu, potenie a telesnú teplotu.
· Po liečbe sa časť lieku môže u vás alebo u vášho dieťaťa dostať do telesných tekutín (napr. slzy, krv, nosné sekréty a mozgovomiechový mok). Toto sa nazýva „šírenie“. Vy alebo vaše dieťa a opatrovateľ dieťaťa (najmä v prípade tehotenstva, dojčenia alebo oslabeného imunitného systému) musíte nosiť rukavice a všetky použité obväzy a iné odpadové materiály obsahujúce slzy a nosné sekréty musia pred vyhodením vložiť do uzavretých vreciek. Tieto bezpečnostné opatrenia musíte dodržiavať po dobu 14 dní. 
· Vy alebo vaše dieťa nesmiete po liečbe Upstazou darovať krv, orgány, tkanivá ani bunky na transplantáciu. Je to z toho dôvodu, že Upstaza je liek na génovú terapiu. 

Deti a dospievajúci
Upstaza sa neskúmala u detí mladších ako 18 mesiacov. K dispozícii sú obmedzené skúsenosti u detí starších ako 12 rokov.

Iné lieky a Upstaza
Ak vy alebo vaše dieťa teraz užívate alebo ste v poslednom čase užívali, či práve budete užívať ďalšie lieky, povedzte to vášmu lekárovi.

Váš lekár overí, či vám alebo vášmu dieťaťu môžu podávať očkovacie látky ako zvyčajne alebo či sú potrebné úpravy plánu.

Tehotenstvo a dojčenie a plodnosť

Účinky tohto lieku na tehotenstvo a nenarodené dieťa nie sú známe. 
 
Upstaza sa neskúmala u dojčiacich žien. 

K dispozícii nie sú žiadne údaje o účinkoch Upstazy na plodnosť u mužov alebo žien.

Upstaza obsahuje sodík a draslík
Tento liek obsahuje menej ako 1 mmol sodíka (23 mg) v každej dávke, t. j. v podstate zanedbateľné množstvo sodíka.
Tento liek obsahuje menej ako 1 mmol draslíka (39 mg) v každej dávke, t. j. v podstate zanedbateľné množstvo draslíka.


3.	Ako sa Upstaza podáva vám alebo vášmu dieťaťu

· Upstazu vám alebo vášmu dieťaťu podajú v operačnej sále neurochirurgovia so skúsenosťami v oblasti chirurgických zákrokov na mozgu. 
· Liek Upstaza sa podáva pod anestéziou. Neurochirurg sa s vami porozpráva o anestézii a jej podaní. 
· Pred podaním Upstazy neurochirurg vám alebo vášmu dieťaťu urobí do lebky dva malé otvory, na každej strane jeden.
· Upstazu potom podajú vám alebo vášmu dieťaťu infúziou cez tieto otvory do štyroch miest v mozgu v oblasti nazývanej putamen.
· Po infúzii sa tieto dva otvory uzatvoria a vy alebo vaše dieťa podstúpite vyšetrenie mozgu.
· Vy alebo vaše dieťa budete musieť zostať v nemocnici alebo v jej blízkosti niekoľko dní kvôli sledovaniu zotavovania a kontrolovaniu prípadných vedľajších účinkov chirurgického zákroku alebo anestézie.
· Lekár vyšetrí vás alebo vaše dieťa v nemocnici dvakrát, približne 1 týždeň po chirurgickom zákroku a potom 3 týždne po chirurgickom zákroku, a to kvôli ďalšej kontrole zotavovania sa a kontrole prípadných vedľajších účinkov chirurgického zákroku a liečby.

Ak vám alebo vášmu dieťaťu podajú viac Upstazy, ako by mali
Keďže tento liek podáva vám alebo vášmu dieťaťu lekár, je nepravdepodobné, že by vám alebo vášmu dieťaťu podal príliš veľké množstvo. Ak by k tomu predsa len došlo, váš lekár bude podľa potreby liečiť príznaky. 

Ak máte akékoľvek ďalšie otázky týkajúce sa použitia tohto lieku, opýtajte sa vášho lekára alebo zdravotnej sestry.


4.	Možné vedľajšie účinky

Tak ako všetky lieky, aj tento liek môže spôsobovať vedľajšie účinky, hoci sa neprejavia u každého.

Pri podávaní Upstazy sa môžu vyskytnúť nasledujúce vedľajšie účinky:

Veľmi časté (môžu postihovať viac ako 1 z 10 osôb)
· Nespavosť (ťažkosti so spánkom)
· Dyskinéza (neovládateľné trhavé pohyby)

Časté (môžu postihovať menej ako 1 z 10 osôb)
· Ťažkosti s príjmom potravy
· Podráždenosť
· Zvýšená tvorba slín

Pri chirurgickom zákroku na podanie Upstazy sa môžu vyskytnúť nasledujúce vedľajšie účinky:

Veľmi časté (môžu postihovať viac ako 1 z 10 osôb)
· Nízky počet červených krviniek (anémia)
· [bookmark: _Hlk80365855]Únik tekutiny obklopujúcej mozog (mozgovomiechový mok) (k možným príznakom patria bolesť hlavy, nevoľnosť a vracanie, bolesť alebo stuhnutosť krku, zmena sluchu, pocit nerovnováhy, závraty alebo vertigo)

Nasledujúce vedľajšie účinky sa môžu vyskytnúť do 2 týždňov od vykonania chirurgického zákroku na podanie Upstazy, a to v dôsledku anestézie alebo účinkov po chirurgickom zákroku:

Veľmi časté (môžu postihovať viac ako 1 z 10 osôb)
· Zápal pľúc
· Nízka hladina draslíka v krvi 
· Podráždenosť 
· Nízky krvný tlak (hypotenzia)
· Krvácanie do tráviaceho traktu, hnačka
· Preležanina
· Horúčka
· Nezvyčajné dychové zvuky

Časté (môžu postihovať menej ako 1 z 10 osôb)
· Zápal žalúdka a tenkého čreva
· Dyskinéza (neovládateľné trhavé pohyby)
· Cyanóza (modrasté sfarbenie kože v dôsledku nedostatku kyslíka v krvi)
· Hypovolemický šok (závažná strata krvi alebo telesných tekutín)
· Zlyhanie dýchania
· Vredy v ústach
· Plienková vyrážka, vyrážka
· Nízka telesná teplota (hypotermia)
· Vytrhnutie zubu

Hlásenie vedľajších účinkov
Ak sa u vás alebo u vášho dieťaťa vyskytne akýkoľvek vedľajší účinok, obráťte sa na vášho lekára alebo zdravotnú sestru. To sa týka aj akýchkoľvek vedľajších účinkov, ktoré nie sú uvedené v tejto písomnej informácii. Vedľajšie účinky môžete hlásiť aj priamo na národné centrum hlásenia uvedené v Prílohe V. Hlásením vedľajších účinkov môžete prispieť k získaniu ďalších informácií o bezpečnosti tohto lieku.


5.	Ako sa Upstaza uchováva

Nasledujúce informácie sú určené len pre lekárov.

Upstaza sa bude uchovávať v nemocnici. Musí sa uchovávať a prepravovať v mraze pri teplote ≤ –65 °C. Pred použitím sa rozmrazí a po rozmrazení sa musí použiť do 6 hodín. Nesmie sa znovu zmrazovať.
Nepoužívajte tento liek po dátume exspirácie, ktorý je uvedený na škatuli po EXP.


6.	Obsah balenia a ďalšie informácie

Čo Upstaza obsahuje 
· Liečivo je eladokagen-exuparvovek. Každých 0,5 ml roztoku obsahuje 2,8 × 1011 vektorových genómov eladokagen-exuparvoveku. 
Ďalšie zložky sú chlorid draselný, chlorid sodný, dihydrogénfosforečnan draselný, hydrogénfosforečnan disodný, poloxamér 188, voda na injekcie (pozri časť 2 „Upstaza obsahuje sodík a draslík“).

Ako vyzerá Upstaza a obsah balenia

Upstaza je číry až mierne nepriehľadný, bezfarebný až svetlo biely infúzny roztok dodávaný v injekčnej liekovke z číreho skla.

Každá škatuľa obsahuje 1 injekčnú liekovku.

Držiteľ rozhodnutia o registrácii 
PTC Therapeutics International Limited 
70 Sir John Rogerson's Quay
Dublin 2
Írsko

Výrobca
Almac Pharma Services (Ireland) Limited 
Finnabair Industrial Estate
Dundalk, Co. Louth, A91 P9KD
Írsko

Ak potrebujete akúkoľvek informáciu o tomto lieku, kontaktujte miestneho zástupcu držiteľa rozhodnutia o registrácii:

	AT, BE, BG, CY, CZ, DK, DE, EE, EL, ES, HR, HU, IE, IS, IT, LT, LU, LV, MT, NL, NO, PL, PT, RO, SI, SK, FI, SE
PTC Therapeutics International Ltd. (Írsko)
+353 (0)1 447 5165
medinfo@ptcbio.com
	FR
PTC Therapeutics France
Tel: +33(0)1 76 70 10 01
medinfo@ptcbio.com





Táto písomná informácia bola naposledy aktualizovaná v.

Tento liek bol registrovaný za tzv. mimoriadnych okolností. To znamená, že pre zriedkavosť výskytu tohto ochorenia nebolo možné získať všetky informácie o tomto lieku.
Európska agentúra pre lieky každý rok posúdi nové informácie o tomto lieku a túto písomnú informáciu bude podľa potreby aktualizovať.

Ďalšie zdroje informácií
Podrobné informácie o tomto lieku sú dostupné na internetovej stránke Európskej agentúry pre lieky http://www.ema.europa.eu. 

------------------------------------------------------------------------------------------------------------------------

Nasledujúca informácia je určená len pre zdravotníckych pracovníkov: 

Pokyny týkajúce sa prípravy, podávania, opatrení v prípade náhodnej expozície a likvidácie Upstazy

Každá injekčná liekovka je určená len na jedno použitie. Tento liek sa má podávať len ventrikulárnou kanylou SmartFlow.

Opatrenia pred zaobchádzaním alebo podaním lieku

Tento liek obsahuje geneticky modifikovaný vírus. Počas prípravy, podávania alebo likvidácie pri zaobchádzaní s eladokagen-exuparvovekom a materiálmi, ktoré boli v kontakte s týmto roztokom (pevný a tekutý odpad), je potrebné používať osobné ochranné prostriedky (vrátane plášťa, ochranných okuliarov, rúška a rukavíc). 

Rozmrazovanie v nemocničnej lekárni

· Upstaza sa dodá do lekárne v zmrazenom stave a musí sa uchovávať vo vonkajšom obale pri teplote ≤ –65 °C až do prípravy na použitie. 
· S Upstazou sa má zaobchádzať aseptickým spôsobom v sterilných podmienkach. 
· Zmrazenú injekčnú liekovku Upstaza nechajte rozmraziť vo zvislej polohe pri izbovej teplote, kým sa obsah úplne nerozmrazí. Injekčnú liekovku opatrne prevráťte približne 3-krát. NEPRETREPÁVAJTE. 
· Po premiešaní Upstazu skontrolujte. Ak sú prítomné viditeľné častice, zákal alebo zmena farby, liek nepoužívajte. 

Príprava pred podaním

· Preneste injekčnú liekovku, striekačku, ihlu, uzáver striekačky, sterilné vaky alebo sterilné obaly v súlade s nemocničným postupom prenášania a používania naplnenej striekačky v naplánovanej chirurgickej miestnosti a označenia do mikrobiologickej bezpečnostnej skrinky (Biological Safety Cabinet, BSC). Pri práci s BSC používajte sterilné rukavice a iné osobné ochranné prostriedky (vrátane plášťa, ochranných okuliarov a rúška) podľa bežného postupu.
· Otvorte 1 ml alebo 5 ml striekačku [1 ml alebo 5 ml polypropylénové striekačky s elastomérovým piestom neobsahujúcim latex s vrstvou silikónového oleja zdravotníckej kvality] a označte ju ako striekačku naplnenú liekom podľa lekárenského postupu a miestnych predpisov. 
· Na striekačku nasaďte filtračnú ihlu veľkosti 18 alebo 19 [1,5-palcová 5-μm filtračná ihla z nehrdzavejúcej ocele veľkosti 18 alebo 19].
· Natiahnite celý objem injekčnej liekovky Upstaza do striekačky. Prevráťte injekčnú liekovku a striekačku a podľa potreby čiastočne vytiahnite alebo nakloňte ihlu, aby ste natiahli maximálne množstvo lieku.
· Do striekačky natiahnite vzduch, aby sa v ihle nenachádzal liek. Opatrne vyberte ihlu z 1 ml alebo 5 ml striekačky obsahujúcej Upstazu. Zo striekačky vytlačte vzduch, aby v nej nebola žiadna vzduchová bublina, a potom ju uzavrite uzáverom striekačky.
· Striekačku zabaľte do jedného sterilného plastového vrecka (alebo do niekoľkých vreciek podľa štandardného nemocničného postupu) a vložte ju do vhodnej sekundárnej nádoby (napr. do pevného plastového chladiaceho boxu) na doručenie do chirurgickej miestnosti pri izbovej teplote. Striekačka sa má začať používať (t. j. pripojenie striekačky k pumpe striekačky a začatie plnenia kanyly) do 6 hodín od začatia rozmrazovania lieku. 

Podávanie v chirurgickej miestnosti

· Pevne pripojte striekačku obsahujúcu Upstazu k ventrikulárnej kanyle SmartFlow. 
· Nasaďte striekačku s Upstazou do infúznej pumpy striekačky kompatibilnej s 1 ml alebo 5 ml striekačkou. Pumpujte Upstazu infúznou pumpou rýchlosťou 0,003 ml/min., kým na hrote ihly nebude vidno prvú kvapku Upstazy. Prestaňte a počkajte, kým nebudete pripravený/á na infúzne podávanie.

Opatrenia vzťahujúce sa na likvidáciu a náhodnú expozíciu lieku

· Je potrebné vyhnúť sa náhodnému vystaveniu sa eladokagen-exuparvoveku vrátane kontaktu s kožou, očami a sliznicami. 
· V prípade kontaktu s kožou sa postihnutá oblasť musí dôkladne umývať mydlom a vodou po dobu najmenej 5 minút. V prípade kontaktu s očami sa postihnutá oblasť musí dôkladne oplachovať vodou po dobu najmenej 5 minút. 
· V prípade poranenia pichnutím sa ihlou postihnutá oblasť sa musí dôkladne umyť mydlom a vodou a/alebo vyčistiť dezinfekčným prostriedkom.
· Všetok nepoužitý eladokagen-exuparvovek alebo odpad vzniknutý z lieku sa má zlikvidovať v súlade s miestnymi požiadavkami na likvidáciu farmaceutického odpadu. Prípadné vyliatie sa musí utrieť absorpčnou gázou, vydezinfikovať bieliacim roztokom a utrieť alkoholovými tampónmi.
· Po podaní sa riziko šírenia považuje za nízke. Odporúča sa poučiť opatrovateľov a rodiny pacientov o správnych preventívnych opatreniach pri manipulácii s telesnými tekutinami a odpadom pacienta, ktoré musia dodržiavať po dobu 14 dní od podania eladokagen-exuparvoveku (pozri súhrn charakteristických vlastností lieku, časť 4.4).

Dávkovanie

Liečbu má podávať v stredisku špecializovanom na stereotaktické neurochirurgické zákroky kvalifikovaný neurochirurg v riadených aseptických podmienkach.

Pacientom sa podá celková dávka 1,8 × 1011 vg štyrmi 0,08 ml (0,45 × 1011 vg) infúziami (dve na každý putamen).
Dávkovanie je rovnaké pre celú populáciu, na ktorú sa vzťahuje indikácia.

Spôsob podávania 

Intraputaminálne použitie.

Podanie Upstazy môže po chirurgickom zákroku spôsobiť únik mozgovomiechového moku. Pacienti, ktorí podstupujú liečbu Upstazou, majú byť po podaní starostlivo monitorovaní.

Neurochirurgické podanie
Upstaza je injekčná liekovka na jednorazové použitie podávaná obojstrannou intraputaminálnou infúziou počas jedného chirurgického zákroku v dvoch miestach pri každom putamene. Štyri samostatné infúzie s rovnakým objemom sa podávajú do pravého arteriórneho putamenu, pravého posteriórneho putamenu, ľavého arteriórneho putamenu a do ľavého posteriórneho putamenu.

Pri podávaní Upstazy postupujte podľa nasledujúcich krokov:
· Cieľové miesta zavedenia infúzie sú definované podľa štandardnej stereotaktickej neurochirurgickej praxe. Upstaza sa podáva ako bilaterálna infúzia (2 infúzie na každý putamen) s intrakraniálnou kanylou. Konečné 4 ciele pri každej trajektórii majú byť definované ako 2 mm dorzálne k (nad) arteriórnym a posteriórnym cieľovým bodom v strednej horizontálnej rovine (obrázok č. 1).

Obrázok č. 1	Štyri cieľové body pri miestach zavedenia infúzie
[image: ][image: ]

· Po dokončení stereotaktickej registrácie je potrebné označiť vstupný bod na lebke. Má sa vytvoriť chirurgický prístup cez kosť lebky a dura mater. 

· Infúzna kanyla sa zavedie do určeného bodu v putamene stereotaktickými nástrojmi podľa naplánovaných trajektórií. Upozorňujeme, že pri každom putamene sa zavádza samostatná kanyla a podáva sa samostatná infúzia. 

· Upstaza sa podáva infúziou rýchlosťou 0,003 ml/min pri každom z 2 cieľových bodov v každom putamene. V každom putaminálnom mieste sa infúzne podá 0,08 ml Upstazy, čo sú spolu 4 infúzie s celkovým objemom 0,320 ml (alebo 1,8 × 1011 vg).

· Začne sa pri prvom cieľovom mieste, v ktorom sa zavedie kanyla cez vyvŕtaný otvor do putamenu a potom sa pomaly vyťahuje, čím sa distribuuje 0,08 ml Upstazy po naplánovanej trajektórii, aby sa optimalizovala distribúcia po celom putamene.

· Po prvej infúzii sa kanyla vytiahne a znova sa zavedie v ďalšom cieľovom bode, pričom sa zopakuje rovnaký postup pri ďalších 3 cieľových bodoch (anteriórnych a posteriórnych pri každom putamene).

· Po štandardnom neurochirurgickom uzatvorení pacient podstúpi pooperačné zobrazenie mozgu (zobrazovanie magnetickou rezonanciou [MRI, magnetic resonance imaging] alebo počítačovou tomografiou [CT, computerized tomography]) na uistenie sa, že nedošlo ku žiadnym komplikáciám (t. j. krvácanie).

· Pacient sa musí zdržiavať v blízkosti nemocnice, v ktorej bol vykonaný zákrok, po dobu minimálne 48 hodín od zákroku. Pacient môže ísť po zákroku domov na odporúčanie ošetrujúceho lekára. Starostlivosť po liečbe musí riadiť neurochirurg a ošetrujúci neurológ. Pacient podstúpi kontrolu 7 dní po chirurgickom zákroku na uistenie sa, že nevznikli žiadne komplikácie. Druhá návšteva súvisiaca s ďalším sledovaním sa má uskutočniť o 2 týždne neskôr (t. j. 3 týždne po chirurgickom zákroku) na monitorovanie pooperačného zotavovania sa a výskytu nežiaducich udalostí.

· Pacientom bude ponúknuté zaradenie do registra s cieľom ďalej hodnotiť dlhodobú bezpečnosť a účinnosť liečby v normálnych podmienkach klinickej praxe.

